Folketing
1999-05-12

Jeg vil også sige tak for en god debat og sige, at sidste år, da vi også snakkede om et forslag i den her retning, var det bydelsrådene. Nu er der så kommet en sag mere, nemlig sagen fra Randers. Det er da også rart at høre, at glæden over forslaget bliver større gang for gang, så det er jo for mig bare et spørgsmål om, hvor mange ting der sker ude i kommunalt regi, før vi kan få det her vedtaget. Vi vil da også fortsætte, når det går den vej. Dansk Folkeparti er af den opfattelse, at det er hensynet til ro og stabilitet i den kommunale forvaltning, som er meget vigtigt for os, men så er det, at vi har set, at virkeligheden jo flere gange har vist sig at være en helt anden. Vi har set konkrete eksempler. Der har været fremhævet nogle her i dag. Der er også nogle eksempler, som ikke har været nævnt lige så meget, som f.eks. sagen om bydelsråd og sagen om Randers, hvor der har været uro omkring en borgmester.